Штырбскае плеса

Шты́рбскае пле́са (па-славацку: Štrbské pleso, па-польску: Szczyrbskie jezioro) — марэнавае возера (г. зв. плеса) ў Высокіх Татрах у Славаччыне. Гэта другая па велічыні плеса Славаччыны. Знаходзіцца на вышыні 1346 м н. у. м. у месцы злучэньня Фуркацкае і Млыніцкай далінаў. Мае плошчу 19,76 га, масымальную глыбіню 20 м, даўжыню 640 м і шырыню 600 м. Прыкладна 155 дзён у год пакрытае ільдом. Ня мае ні вытокаў, ні прытокаў. Мінуўшчына Плеса належала ліптаўскаму роду Сэнціваньі, у якога ў 1901 року была выкупленая вугорскай дзяржавай. Аднайменнае паселішча на берагох возера было заснаванае ў 1872, калі тут была пастаўленая першая хата. Гістарычны цэнтар паселішча знаходзіцца на пярэдняй марэне млыніцкага ледавіка. Гэта найвышэйшы населены пункт у Славаччыне. З 1885 року зьяўляецца кліматычным курортам. На беразе Штрыбскага плеса ўзімку дзейнічае найвышэйшая агульная коўзанка. Турыстычная інфармацыя У 1896 року была пракладзеная зубчастая чыгунка(sk) з Штырбы. Татранская электрыфікаваная чыгунка злучае мясцовасьць з Стары Смокаўцам. Адлегласьць па трасе ад Ліптаўскага Градку праз Подбанскэ — 32 km. З Попраду праз Стары Смокавец — 30 км. З Татранскай Штырбы — 7 км. Са Сьвіту праз Штўолу — 20 км. Пешыя маршруты: па абазначанай магістралі ад Попрадзкага плеса (1 г.) альбо ад Трох крынічак(sk) (3,5 г.) па сьцежцы ад ростані Белы Ваг па сьцежцы з Татранскай Штырбы Вонкавыя спасылкі Штырбскае плеса — сховішча мультымэдыйных матэрыялаў Турыстычная мапа (славацк.)